L 262/52 Euroopa Liidu Teataja 6.10.2009 KOMISJONI OTSUS, 5. oktoober 2009, millega lõpetatakse Uruguays viski impordi ja müügi suhtes Uruguay Idavabariigi kehtestatud meetmeid käsitlev uurimismenetlus (2009/737/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. detsembri 1994. aasta määrust (EÜ) nr 3286/94, millega kehtestatakse ühenduse meetmed ühise kaubanduspoliitika vallas, et tagada rahvusvahelistest kauban- duseeskirjadest, eeskätt Maailma Kaubandusorganisatsiooni egiidi all kehtestatud eeskirjadest tulenevate ühenduse õiguste kasutamine, (!) eriti selle artikli 11 lõiget 1, ning arvestades järgmist: A. MENETLUSE TAUST (1) — 2. septembril 2004 esitas SWA (Scotch Whisky Associa- tion) vastavalt määruse (EÜ) nr 3286/94 (edaspidi »algmäärus”) artiklile 4 kaebuse oma liikmete nimel, kes esindavad Šoti viskitööstust. (2) Kaebuse esitaja väitis, et ühendusest pärit Šoti viski müügil Uruguay Idavabariigis on mitmesuguseid kauban- dustakistusi algmääruse artikli 2 lõike 1 tähenduses. Väidetavad kaubandustakistused, mis olid kõik otseselt seotud IMESI-aktsiisiga (riigisisene erimaks — Impuesto Especifico Interno) Uruguays, olid järgmised: a) kolm või rohkem aastat küpsenud viskisortide välja- jätmine madalaima määraga maksustatud viskisortide hulgast; b) IMESI süsteemi vähene läbipaistvus ja halb prognoo- sitavus; (1) EÜT L 349, 31.12.1994, lk 71. c) maksumärgi lisamise nõude kehtestamine importviski suhtes; d) maksude ettetasumise nõude kehtestamine impordi suhtes. (3) Samuti väitis kaebuse esitaja, et nendel tavadel oli kaubandust kahjustav mõju algmääruse artikli 2 lõike 4 tähenduses. (4) — Seetõttu otsustas komisjon pärast algemäärusega asutatud nõuandekomiteega konsulteerimist, et on piisavalt tõen- deid uurimismenetluse algatamiseks, et teha kindlaks asja- kohased faktid ja õiguslikud asjaolud. Sellest tulenevalt algatati 23. oktoobril 2004. aastal uurimismenetlus (2). B. UURIMISMENETLUSE JÄRELDUSED (5) — Uurimismenetluse käigus väljendasid Uruguay ametiasu- tused valmisolekut teha jõupingutusi pooli rahuldava lahenduse leidmiseks. Komisjoni talitused soostusid kaebuses tõstatatud probleemide võimalike lahendusteede üle arutlema. Arutelu tulemusena pakkusid Uruguay ame- tiasutused olukorra lahendamiseks välja järgmised sammud: a) seoses esimesena nimetatud Uruguay ametiasutuste tavaga arvata kõik kolm või rohkem aastat küpsenud viskisordid madalaima määraga maksustatud viskisor- tide hulgast välja (kusjuures ELi eeskirjade kohaselt peab viski küpsema vähemalt kolm aastat) lubas Uruguay, et ta tühistab selle nõude =alates 1. juulist 2005; b) seoses diskrimineeriva nõudega lisada importviskile maksumärk lubas Uruguay, et vastavad eeskirjad muudetakse 30. juuniks 2005 ning jõustatakse 90 päeva jooksul; (2?) ELT C 261, 23.10.2004, lk 3.